
[bookmark: TextBodyBegin]Eiropas Parlaments,
–	ņemot vērā Komisijas deleģēto regulu (C(2025)03151),
–	ņemot vērā Komisijas 2025. gada 21. maija vēstuli, kurā tā lūdz paziņot, ka Parlaments neizteiks iebildumus pret deleģēto regulu,
–	ņemot vērā Lauksaimniecības un lauku attīstības komitejas 2025. gada 4. jūnija vēstuli Komiteju priekšsēdētāju konferences priekšsēdētājam,
–	ņemot vērā Līguma par Eiropas Savienības darbību 290. pantu,
–	ņemot vērā Eiropas Parlamenta un Padomes Regulu (ES) 2021/2115[footnoteRef:1] un jo īpaši tās 122. panta a) punktu, [1:  	Eiropas Parlamenta un Padomes Regula (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013 (OV L 435, 6.12.2021., 1. lpp., ELI: http://data.europa.eu/eli/reg/2021/2115/oj).] 

–	ņemot vērā Reglamenta 114. panta 6. punktu,
–	ņemot vērā Lauksaimniecības un lauku attīstības komitejas ieteikumu lēmumam,
–	ņemot vērā to, ka netika izteikti iebildumi Reglamenta 114. panta 6. punkta trešajā un ceturtajā ievilkumā noteiktajā termiņā, kurš beidzās 2025. gada 17. jūnijā,
A.	tā kā saistībā ar pašreizējo nestabilitāti lauksaimniecības nozarē visā Savienībā, vairākas dalībvalstis saskaras ar grūtībām jau 2025. gada pirmajos mēnešos lemt par nepieciešamību pārskatīt pārvietojumu lēmumus, kas 2022. gadā pieņemti saskaņā ar Regulas (ES) 2021/2115 17. panta 5. punktu, 88. panta 7. punktu un 103. pantu, un tāpēc tiek uzskatīts par nepieciešamu piešķirt dalībvalstīm papildu laiku, lai plānotu šādus pārvietojumus;
B.	tā kā Komisijas Deleģētās regulas (ES) 2023/370[footnoteRef:2] 3. panta 4. punktā noteiktais termiņš beidzās 2025. gada 31. maijā; tādēļ ir ārkārtīgi svarīgi noteikt jaunu termiņu — 2025. gada 31. augustu — grozījumu pieprasījumu iesniegšanai pēc iespējas drīzāk, lai dalībvalstis varētu pienācīgi plānot un apsvērt jautājumus; [2:  	Komisijas Deleģētā regula (ES) 2023/370 (2022. gada 13. decembris), ar ko Eiropas Parlamenta un Padomes Regulu (ES) 2021/2115 papildina attiecībā uz procedūrām, termiņiem, kādos dalībvalstīm jāiesniedz KLP stratēģisko plānu grozīšanas pieprasījumi, un citiem gadījumiem, kad KLP stratēģisko plānu grozījumu maksimālais skaits nav piemērojams (OV L 51, 20.2.2023., 25. lpp., ELI: http://data.europa.eu/eli/reg_del/2023/370/oj).] 

C.	tā kā tāpēc Deleģētā regula (ES) 2023/370 būtu attiecīgi jāgroza,
1.	paziņo, ka tas neizsaka iebildumus pret deleģēto regulu;
2.	uzdod priekšsēdētājai šo lēmumu nosūtīt Padomei un Komisijai.

